2012 Oorlewing (alweer) | Dion se gedagtes
« Soek somer?
2012 Oorlewing (alweer)
Mei 3, 2010 deur Dion
Die 2012-ding bly maar sy kop orals uitsteek en kielie natuurlik vir my en Engel 2 potblou. Ons het – soos al voorheen genoem – 'n hele strategie uitgewerk hoe ons die saak gaan benader wanneer die tyd kom. Op hierdie stadium is dit nog so bietjie van 'n grap, maar dit kan net vir ons almal help om so bietjie meer bewus te wees van wat om ons aangaan. Dit kan ook help om ons kook- en bewaarvernuf se roes bietjie te olie – ons boermense is mos al van toeka af oorleef-mense!
Kom ons vergeet vir so oomblik net van 2012 – dit kan uitdraai soos 1999-2000 se grap. Kom ons kyk net na werklikhede – almal lag vir die praatjies van uitbarstings vanaf die son wat ons tegnologie kan vernietig, vulkaniese uitbarstings wat ons in stof kan bedek en in 'n ystydperk instuur, seestrome wat meer reën en 'n ystydperk kan bring – al daardie lekker dinge. Kom ons kyk ook net vir 'n oomblik verby godsdiens – ons neem aan dat almal se saak reg is en dat hulle in elk geval al op die Heerser vertrou. Kom ons kyk net na kos. Na enige ramp of selfs net 'n kragonderbreking is kos en water tog maar die eerste prioriteit, naas sekuriteit.
Ons kook lankal al op 'n gasstoof. Dit hoef nie eers enige van hierdie duur goed te wees nie – ons gebruik 'n 2-plaat gietyster ding wat mens gewoonlik op vakansies gebruik om 'n potjie se boude warm te maak – daardie goed met die baie gaatjies in. Ons spaar 'n fortuin aan krag en ons kan kook selfs al is daar nie krag nie. 'n Aluminium of emalje koffiekan kan jy sommer aanskaf as 'n broodnodige toebehoor. Ons het ook lankal paraffin-lampe oral in die huis – die tipe met die glas-houer onder en glas skerm bo-op. Paraffin verdamp nie so gou nie, so hulle staan permanent reg met 'n dosie vuurhoutjies langsaan. As die krag vir 'n lang tydperk sou afgaan en die water wil nie meer uit die krane vloei nie, onthou, jou verwarmer in die dak staan vol met 150-200liter water. Skakel hom af en gebruik die voggies spaarsamig. Ek sê skakel af indien die water nie meer vloei nie, anders mag die element dalk uitbrand wanneer die ding weer een-of-ander tyd aanskakel en hy's leeg. Enige tyd wanneer dit reën, sit bakke uit en gebruik daardie water. Hier by ons is die lug skoon en die water is heerlik soet – baie beter as wat tans uit ons krane kom. Water kan 'n lang tyd in 'n toe houer berg – gooi net so knerts Jik by, en as dit lank gestaan het, skud dit goed om lug in te forseer, anders proe dit laf.
Kos – ek maak deesdae 'n punt daarvan om te kyk na die vervaldatums op alle voedselsoorte, veral blikke en pastas. Hou maar altyd so verskeidenheid van blikkieskos agter in die koskas en gebruik en vul dit aan. Meeste blikkieskos het 'n twee-jaar lewe en alhoewel dit na twee jaar nog eetbaar en smaaklik sal wees, verswak die voedingswaarde eksponensieël daarna. Pastas kan ook vir langer as 'n jaar gehou word, mits dit in lugdigte houers is. So ook rys. Ek wil nou gaan kyk na hierdie groot geel houers met die rooi deksels wat die ouens op die ski-bote gebruik om hulle reddingstoerusting in te berg. Hulle is waterdig en behoort lugdig ook te wees – daarin, onder in die kas, kan jy 'n groot hoeveelheid meel in bêre – het jy geweet dat koring en koringmeel se gebergde leeftyd ongeveer 1000 jaar is? Mens kan altyd iets eetbaar uit meel maak, selfs al doen jy net 'n ongesuurde roosterkoek. Jy kan ook 'n bietjie meel saam met heuning en bruinsuiker gebruik om oats en allerhande sade in 'n reis-koekie te bind. Heuning is natuurlik fantasties en behoorlik geberg kan dit vir 'n onbepaalde tydperk hou, soos in vir ewig, miskien? Mieliemeel kan ook vir jare hou in 'n lugdigte houer. As jy jou hande kan lê op droë ys, nog beter – gooi dit onder in enige lugdigte houer en soos dit verdamp maak dit die houser vol met koolstofdioksied – geen kiem of miet kan daarin leef en jou goed bederf nie. Alle grootmaat groentes en vrugte wat jy goedkoop kan kry – lê als in. Onthou om jou bottels en deksels in die oond te steriliseer, anders gaan dinge ook bederf. Slaan 'n eerstehulp kissie aanmekaar, maar nie net die gewone een met hoofpynpille en pleisters nie. Room vir insekbyte, gips-verbande wat jy by die apteek kan koop, naalde met gare reeds aan hulle – gebuigde naalde – vir gate en skeure toewerk. Onthou heuning. Dit kan direk op 'n oop wond geplaas word. Leer om jou eie seep te maak – met die vet van 'n kookvuur en die as en reënwater kan jy nog seep hê waar meeste mense daarsonder gaan wees. Kyk na essential olies en hulle gebruike. Kry 'n stewige stel stap-skoene vir almal en onderhou hulle goed. Jy wil nie in yskoue nat weer in die veld gevang word met slops nie. Begin jou groentetuin, al is dit net so paar goed in houers. Buiten die lekker groentetjies wat jy nou kan eet of piekel vir later, leer dit jou wat plante benodig om goed te groei. Onthou – wanneer die pappaia 'n skermutseling met die waaier gaan hê, gaan meeste mense oningelig wees. Die oorgrote meerderheid van ons bevolking gaan eerste die winkels invaar en al die kos en gebottelde water wil koop, en vir die wat nie die geld het nie gaan opstandigheid en steel die enigste ander uitweg wees – onthou, tellermasjiene mag dalk van lyn af wees. Dan gaan oproere van een winkelsentrum na die ander beweeg, en as hulle nog steeds nie kry wat hulle soek nie, gaan hulle op hulle medemens draai. As jy kan, kom weg van die stad af. Beste van alles, kyk uit vir die tekens. Hou die nuus dop. Ons almal het ge-oe en ge-ah oor die Ysland-vulkaan se foto's, maar het enige van julle geweet dat die Katla-vulkaan 8 myl langs die onlangse uitbarsting moontlik ook mag uitbars, en dat dit wêreldwye klimaatveranderinge teweeg mag bring? Of dat Katla sover regdeur geskiedenis nog ELKE keer sy top geblaas het na die eerste vulkaan, so dis eintlik maar net 'n kwessie van wanneer, nie òf nie… Hou die nuus dop en volg gebeurtelikhede. Pasop vir wat polities in ons eie land aangaan, sonder om in politiese verskille en besprekings betrokke te raak. Onthou, die prioriteit is jy en jou familie. As jy enkel en veglustig is, nou-ja wel, gryp 'n byl of 'n gatt en gaan soek skoor met iemand…
Daar is nog soveel wat ek kan noem, maar voordat ek weer geskel word as 'n doomsdag-profeet gaan ek vir eers afsluit. Ek is nie 'n absolute kenner nie, maar waar ek kan help sal dit 'n plesier wees – vra gerus.
Posted in Daaglikse doen en late | 21 Kommentaar
op Mei 3, 2010 at 1:22 nm | Antwoord anne-marie
Ek het hierdie baie interessant gevind. Ons praat ook gereeld oor die 2012 ding en het ook reeds begin dink hoe ons dit gaan hanteer. Ek het my nooit aan die millenium snert gestuur nie, maar my vroulike intuisie sê vir my om nie 2012 sommer net af te maak nie 🙂
op Mei 3, 2010 at 3:16 nm | Antwoord Dion
Ek het ook gedink die millenium besigheid was nonsens, maar ek het wel blikkieskos en ekstra gasbottels loop koop… Nou na al die jare is ek bly oor die gasbottels, ten minste! Ek dink al die voorbereiding vir een-of-ander gebeurtenis – al is dit op die ou einde vir niks – kan wel vrugte afwerp agterna. Ek was nog nooit een om my hande in die lug te gooi en te sê "Ag, wat sal gebeur sal gebeur" nie – ek gaan beslis nie sonder 'n groot geveg of glad nie voorberei inwag wat die lewe na ons gaan stuur nie. Ek stem met jou saam – buiten mens se natuurlike agterdog en logiese denke, is daar iets wat aan my knaag oor 2012 – ek kan nie my vinger daarop lê nie, maar ek sal eerder voorbereid wees en agterna lag, as wat ek en my gesin onverhoeds betrap word. So mense moet my maar simpel noem… Ek het op jou blog geloer – jy gesels lekker. Ek sal meer gereeld kom kyk.
op Junie 14, 2010 at 6:00 nm | Antwoord Heinrich
Ek het hier onder in my eerste pos so 'n klein nota vir jou gelos… Wou net eers die konteks vir my nota skep… 🙂
op Junie 14, 2010 at 9:08 nm anne-marie
Heinrich – ek was ook self vir jare 'n programmeerder, sommer nog tot laas jaar September. Dus het ek geweet ons sal die millenium gogga suksesvol oorleef. Masjiene kan immers net doen wat mense vir hulle vertel om te doen 😉
As gelowige en ook as iemand wat die natuur lief het, glo ek al vir jare dat die natuur ons gaan straf vir ons wandade teen die aarde en dat ons op 'n stadium grotendeels die beskawing soos ons dit ken, gaan verloor vir 'n tydperk. Die hoe, waar en wanneer ken ek nie. Maar better safe than sorry, ne? En dit beteken NIE dat ek dink die wereld gaan dan vergaan nie of dat dit spesifiek dan die oordeelsdag gaan wees nie.
op Mei 30, 2010 at 7:50 nm | Antwoord Johan
Dis n klomp gemors wat julle praat lees julle bybels daar is nie n eintdatum beskryf nie niemand kan die datum beskryf nie my Here Jesus My Pa my Koning is groter en wyser as julle.jul kan se wat julle wil maar ek glo in my Vader die Here Jesus my God hou op kak praat in die mense se kope ek sit nou en lag vir julle program op kyknet:-(julle moet jul lewens reg maak met die Here
op Mei 31, 2010 at 11:15 vm | Antwoord Dion
Hallo Johan. Dankie dat jy kom inloer het. Jy moes seker vir 'n onderwerp onder 2012 of eindtye gesoek het om in die eerste plek hier op te daag, nê? Hopelik het jy ook my hele bydrae oor 2012 met begrip deurgelees en nie net sekere sinne uitgetrek en verwrong soos wat sekere mense met die Bybel maak nie. Ek het duidelik genoem dat ek met genoemde bydrae wel niè politiek òf godsdiens wil praat nie, aangesien ek dit sien as persoonlike sake. Jy het dit seker nie gesien nie. Bygevoeg het ek uitdruklik genoem dat ek feite en bespiegelinge saam weergee sodat mense vir hulself kan besluit daaroor. Vrye keuse – ook 'n Bybelse onderwerp, nê? Ek het ook in soveel woorde gestel dat om 'n datum by 'n eindtyd te voeg onmoontlik is, aangesien alleen die Vader weet wanneer dit sal wees. Bygevoeg handel die opwinding rondom 2012 glad nie oor die Bybelse eindtyd nie, maar wel oor 'n verwagte natuurlike ramp wat soos die Bybelse eindtyd, enige tyd mag gebeur. Verder wil jy die woord "kak" in dieselfde asem gebruik as die name van mý God die Vader en Sy seun Jesus Christus? Nee wat, ou maat, loop maak jy maar eerste jou sakie reg. Kyk sommer ook so bietjie na jou spelling, grammatika en punktuasie as jy weer in die toekoms voel daarna om 'n objektiewe bydrae te lewer.
op Januarie 8, 2012 at 1:30 vm | Antwoord PIerre
jy se hulle moet hulle lewe reg kry maar jy praat lelik
op Januarie 11, 2012 at 3:56 nm Dion
Einste! Dankie Pierre, en welkom!
op Junie 1, 2010 at 10:04 nm | Antwoord Rayond
Dankie man, die stukkie was goeie lees stof en laat mens bietjie dink.
Ek werk skofte so het nie kans gehad om die storie op Kyknet te kyk rakende die hele 2012 ophef nie. Vind dit vreeslik interessant en is dieselfde tyd bietjie skepties oor dit. Tog maak ek dit self nie af as 'whatever' nie.
Waar kan ek meer inligting kry oor die 2012 onderwerp?
op Junie 9, 2010 at 10:28 vm | Antwoord Dion
Goeiemôre, en welkom!
Ja, ek dink "skepties, maar met oop gemoed" is hoe ons almal dit maar moet regdenkend benader. Dis 'n sif-proses om deur die vreesbevange gerugte en werklike feite te werk en elkeen moet maar vir hulself besluit wat sin maak. Op die stadium is dit nie veel nie! Maar soos jy terreg noem, dis steeds interessant. Ek hou daarvan om sake te volg op die webblad http://www.iceagenow.com/. Nie oor sekere dinge wat die ou daar glo gaan gebeur nie, maar wel omdat hy data gebruik oor werklike siklusse waardeur die aarde in haar geskiedenis reeds deur is as uitgangspunt vir sy argumente. Daar is derduisende blaaie op die web beskikbaar oor die onderwerp – ek verkies om van die meer esoteriese blaaie weg te bly, soos 'n nuwe ontwaking vir die mensdom, wesens wat ons gaan besoek, vierde dimensie en die Bybelse eindtyd. Niemand weet tog wanneer laasgenoemde gaan plaasvind nie, maar ek dink wel dat die mensdom een-of-ander tyd 'n verreikende natuur-ramp sal moet deurmaak, en moontlik in ons leeftyd. Dit sal niemand skade doen om meer inligting te kry en bietjie voorbereid daarop te wees nie.
op Junie 3, 2010 at 3:33 nm | Antwoord Vivian
Ek het die uitsending gemis (wel eindlik nie eens geweet van dit nie), maar sal dit graag wil kyk, Weet een van julle dalk waar ek dit in die hande kan kry? Thanks
op Junie 14, 2010 at 1:08 nm | Antwoord Heinrich
Ek het 'n redelike paar van jou bladsye gelees en ek vind jou benadering hierop baie gebalanseerd (en van die response baie interresant). Ek is ook al vir baie jare besig om navorsing hieroor te doen, dalk net uit 'n bietjie meer 'praktiese geestelike oogpunt' ook en stem met baie van jou scenarios saam.
Ek wou maar eers net 'aanblaai', maar 'voel' toe ek moet ook maar iets se:
Ek dink die Kyknet Oorlewing 2012 gee 'n baie goeie 'worst case scenario' weer – sekere dinge stem baie ooreen met my navorsing ook, andere effens optimisties – maar oorhoofs 'n baie goeie produksie om ten minste net 'awareness' te skep… Ek hoop maar Kyknet maak dit een of ander tyd beskikbaar op DVD of saai dit ten minste weer uit…
Ek stem met jou saam dat daar hoef geen swaar 'godsdienstige/doomsday' of politieke oorwegings te wees nie: Elke Een van Ons sal deur Ons Skepper gelei word oor wat hy moet doen ter voorbereiding en oorlewing (as dit so vir hom bedoel is in die Groter Plan natuurlik).
Ek dink die kern tot oorlewing, (nog voor dit enigsinds begin gaan oor kos en water) gaan eerstens 'awareness' wees: oor wat die moontlikhede is en dan veral wanneer dit dalk wel gebeur het, om te weet dat daar wel een van die scenarios is wat besig is om te ontvou en ons planne in plek begin sit, voor die hordes agterkom daar is 'n probleem. (Dankie vir die 'awareness' wat jy ook probeer skep met jou blog.. 🙂 )
De volgende belangrike stap is 'aanvaarding': dat ons nou presies is waar ons Skepper ons wil he en dat ons nou moet begin 'Luister'… en as ons vroeer begin 'luister' het, soos van ons wel doen, gaan Ons dalk so 'n paar planne he waarop ons kan terugval wat ons kanse effens sal verbeter aan die begin… (Sekeres SAL begin 'luister' na aanleiding van jou blogs, andere nie… So moet jou nie te veel steur aan negatiewe kritiek nie… Gaan kyk eerder die fliek 'Evan Almighty'… 🙂 )
Die hele ding gaan vir my persoonlik oor 'n onderskeiding tussen Liefde en vrees: Niks van die vooraf 'awareness' behoort vrees te ontwikkel nie. Ek glo dat die wat op enige stadium op hierdie paadjie (voor, gedurende of daarna) enigsinds in vrees besluite gaan neem, mag dalk bietjie probleme kry. Liefde sal oorleef…
Ek stem ook saam met jou dat niemand kan voorspel presies wat of wanneer enige van die (wetenskaplik en geestelike (en esoteriese)) moontlikhede gaan gebeur nie, maar dat die eind scenario waarvoor mens tog (eenvoudig) kan voorberei op die ou einde baie dieselfde is:
Na al my (jarelange) navorsing, dink ek persoonlik die maklikste manier om die 'worst case scenario', waarin ons wel 'n oorlewingskans het, in ons koppe te verwerk (ter aanhelp van 'awareness'), is om die scenario uit te speel dat daar vir jare lank geen elektrisiteit wereldwyd beskikbaar gaan wees nie – of dalk selfs nie weer in ons leeftyd nie. Hierdie scenario sal ons voorberei vir meeste van die (ander) moontlikhede (ook)…
En as ons genoeg eenvoudige voorbereidings in werking stel om dit (met al sy nagevolge van onbeskikbaarheid van winkels, kos, banke, geld, petrol, selfone, ens, die opvolgende plundery in stede en die opvolgende hongersnood) in Liefde te kan oorleef, sal ons sommer goed doen vir ons almal se huidige verkragting van Moeder Aarde ook; al gebeur daar dan niks… 🙂
PS: Anne-Marie: Ek is in die rekenaarbedryf en dit was 'awareness' van die Y2K moontlikheid wat alle rekenaarmaatskappye pro-aktief in rat geskop het om hulle hardeware, maar veral sagteware uit te sorteer, wat hoofsaaklik veroorsaak het dat alle rekenaargedrewe industriee, soos banke, ens nie op 1/1/2000 gaan staan het nie. Tot 'n paar jaar voor dit was dit 'n daadwerklike bedreiging… maar nog steeds niks om oor in vrees in te gegaan het nie… 🙂
Toe was dit in ons (mensdom) se hande; ek dink nie hierdie keer nie… Daar is BAIE groter Planne agter dit… en Ons is Almal deel daarvan…
Jy is ook 'reg': Volg maar net jou 'vroulike intuisie' en 'luister' die keer…:-)
op Junie 14, 2010 at 2:55 nm | Antwoord Dion
Heinrich, baie dankie vir die waardevolle kommentaar. Mense is maar geneig om vinnig emosioneel te raak oor die saak, en mens kan hulle beswaarlik kwalik neem. As ek net 'n klein groep mense raak deur net objektiewe bewustheid te skep, het ek in my doel geslaag. Ek is beslis spyt dat ek die Kyknet Oorlewing 2012-uitsending gemis het; as enigeiemand dalk 'n skakel raakloop daarvoor, laat my asb. weet. Heinrich, as jy bereidwillig is, kan jy dalk 'n opsomming van jou navorsing aanstuur en ek sal dit met graagte hier pos, tensy die informasie alreeds op jou web-blad beskikbaar is?
op Junie 14, 2010 at 5:53 nm Heinrich
Ek het wyd gekyk na verskeie aspekte – party waarvan jy seker as 'esoteries' sal klassifiseer 🙂
Ek het dit nie regtig erens mooi gedokumenteer nie, maar net somtyds in van my werkswinkels gebruik. Ek gebruik maar van die kern (ook Engelse) woorde hier, sodat wie ookal hulle eie navorsing wil bespoedig, sommer net die woorde kan Google en van daar kan sien hoe verskriklk sterk die hele ding huidiglik in die 'human consciousness' is – elke woord soek sal waarskynlik meer as 'n miljoen verwysings opbring:
* Nibiru (Planet X) en die Bybelse interpretasie hiervan en van die Annunaki, Marduk, Tiamat, Armageddon, Wormwood, ens. (en die nuutste argeologiese ontdekkings van die reuse in Griekeland)
* Openbaring in die Bybel
* Die 'Bible code', Nostradamus interpretasies, I Ching, ens. (Ek het nie baie op Siener van Rensburg gekonsentreer nie, maar syne lyk ook baie akkuraat)
* Die Hopi ('fast river' en 'blue planet') en Mayan (Tzolkin) calender, mesopotanian clay tablets, sumerian and egyptian scripts, ens.
* Verskeie 'channelings' van die Pleiadians, Jeshua Ben Joseph, ens.
* Die groter kosmiese siklusse, 'earth precession(al) wobble' (die 36,000 jaar een waarna jy ook in ander bladsye verwys), 'cosmic ages' (2016 jaar siklus) ens. en die effek van die 'photon belt' waar ons huidiglik inbeweeg binne die siklusse.
* Global warming, sunspots, aarde se magnetiese veld verswakking, pool verskuiwing, ens.
* Voorspellings oor die 4de en 5de dimensionele evolusie van die aarde, teleportation, ens.
* The Journey of man, DNA navorsing, Genographics project, Adam's calendar, Maropeng, Cradle of humankind, Mossel Bay (en ander SA) Archeological Project, ens. alles oor hoe die planeet weer (waarskynlik na so 'n vorige ramp ongeveer 2×36,000 jaar siklusse gelede) vanuit (Suid) Afrika gepopuleer geraak het.
* Verskeie flieks oor die onderwerpe (2012, Oorlewing 2012 (KykNet), Journey of man, Jumper, Point/Absolute Zero?, Kan nie al die titels onthou…)
Vir eers genoeg.
Meeste van hulle stem saam met jou moontlike scenarios in een van jou ander blog bladsye, maar kan mens totaal oorweldig (en selfs sekere mense bang maak as mens nie die goed gesif kry nie).
Maar uit al hierdie navorsing het ek my eind scenario redelik onlangs gekies, soos in my oorspronklike pos hierbo beskryf en 'luister' ek nou net na my (In-terne) Guidance… (G(od)-U-(&)-I-Dance… ) 🙂
Hoop dit is in kort wat jy gesoek het…
op Junie 15, 2010 at 11:58 vm | Antwoord Dion
Baie dankie Heinrich, ek het die informasie op my hoofblad geplaas. 'n Vraag: Jy't ook al seker afgekom op HAARP en "Chemtrails". Wat dink jy? Asook die "Large Hadron Collider" eksperimente en die moontlik gepaardgaande spirale redelik onlangs oor Noorwië en Australië. Ek het al so bietjie na videos van die spirale gekyk, en dit lyk maar vreeslik baie soos die oop- en toemaak van 'n "wormhole" vir iemand met my verbeelding.
op Junie 18, 2010 at 4:14 nm | Antwoord Heinrich
Dankie vir die verwysing/oorplasing na jou hoof bladsy.
Ek het nog nie op HAARP en Chemtrails afgekom nie, maar sal nog bietjie gaan oplees.
Ek het lank gelede na die Hadron gekyk, maar nog nie die 'moontlik gepaardgaande' spirale raakgelees nie. Stuur bietjie skakels dat ek kan gaan kyk.
As dit egter soortgelyk aan die aurora borealis is; dit is blykbaar 'n aanduiding van die aarde se magnetiese veld verskuiwings en is redelik algemeen in Noorwee/Alaska/Noord pool en ek neem aan Australie is dalk ver genoeg suid om die Suid pool s'n waar te neem???
Maar as hulle wyer sigbaar begin raak, raak die kanse vir 'n poolverskuiwing natuurlik ook meer… en ons 'beskermlaag' vir 'n magnetiese storm al swakker…
Maar soos ek baie se: Ons het eintlik nie 'n 'cooking clue' wat eintlik hier aangaan nie – ons kyk deur soveel 'geprogrammeerde sonbrille' – so ek sal nie sommer jou verbeeldingryke 'wormholes' net aflag nie… 🙂
op Junie 21, 2010 at 9:34 vm Dion
Die poolverskuiwing en magnetiese storm begin al hoe meer vir my 'n moontlikheid raak, veral as mens kyk na die besonderse lae sonkol-aktiwiteit deesdae. Dit begin ook al hoe meer lyk of NASA al wat 'n mikroskopiese kolletjie is 'n nommer gee, net om mense nie agterdogtig te maak nie. 100 jaar gelede sou vandag se ou sonkolletjies nie eers sigbaar gewees het nie. Ek probeer om nie te bekommerd te raak oor hoe die aarde se magnetiese veld besig is om te verswak saam met die son nie, maar dis moeilik. Ek probeer ook om nie te veel te dink oor kontinentale verskuiwing a.g.v. 'n poolverskuiwing nie, maar dis nog moeiliker. Ek wonder ook somtyds wat ons in die toekoms as energiebron gaan gebruik indien elektriese stroom dalk glad nie weer wil werk nie – helium 3 miskien? Donkies? Gaan ons dalk iets nuuts ontdek nadat ons deur die proton-laag is? So baie vrae en so min antwoorde! Terloops, ek en my jongste dogter het twee onverklaarbare ligte bokant ons dopgehou gisteraand – lyk vir my ons is nou heeltemaal op hol!
op November 22, 2011 at 10:43 vm | Antwoord Sonja De beer
We'll ek glo iets gaan gebeur, wat dit is weet ek nie. As ek al die inligting in neem en vir my self dink, wil ek net vra. Is daar voorbereiding wat n mens kan neem, ek het in n paar dinge gedink.
Eerstens: blikkies kos
Is daar dalk nog iets wat ons moet opstock?
op November 23, 2011 at 10:37 vm | Antwoord Dion
Hallo Sonja, en welkom!
Ja, ek glo nie dat enigiemand met sekerheid kan sê wat gaan gebeur nie, maar dis asof ons almal so gevoelendheid kry dat daar wel iets gaan gebeur met al die dinge wat in die wêreld aangaan. As ek kyk na al die vulkaniese uitbarstings wat ewe skielik toeneem, die vloede en geweldige koue/sneeu in die noordelike halfrond, ons eie koue winters en vloede wat toeneem, ons seisoene wat heeltemaal draai – als is omtrent twee maande laat – dan leun my vermoedens oor na 'n relatief vinnige oorgaan na 'n baie kouer aardbol. Ek dink ons gaan sukkel met baie min of geen elektrisiteit en oeste oor die algemeen gaan skamel wees met die toename in koue en 'n oormaat reën. Klink dit vir jou snaaks met al die praatjies van "global warming"? Dit behoort te wees – hulle het ons so 'n rat voor die oë gedraai met "global warming" en al waaroor dit eintlik gegaan het was geld en politiek. Die eerste gelekte e-posse van die East Anglia universiteit was nog nie eers koud nie toe die volgende lot e-posse so paar dae gelede bekend gemaak is waarin dit BAIE duidelik is dat "global warming" 'n bedrogspul op 'n globale skaal is. So om saam te vat, ek dink (ek skryf wel nie voor nie) dat ons moet regmaak vir koue, min kos, geen krag (wat 'n geweldige groot negatiewe uitwerking gaan hê) en miskien aardskuddings en kwaai vloede a.g.v. die toenemende onderwater (en op land) vulkanisme wat sonlig versper en die oseane verwarm wat meer vogtigheid in die lug in verdamp. Meer vogtigheid in die lug + versperde sonlig (toenemende koue) = sneeu op GROOT skaal. Ek het 'n lys aanmekaar gesit en verfyn vir "rat-packs" soos ons hulle in die weermag geken het – 'n rantsoen-pak wat jou 24 ure lank kan voorsien, asook effe groter pakke vir 'n week en langer wat basiese toiletware en noodhulp insluit. Mens kan hulle op strategiese plekke soos in die kar, in die huis se dak of by familie stoor. Ek sal hulle binnekort hier opsit, dan kan almal bydra en kommentaar lewer en dit dalk verbeter. Intussen is jou lysie goed om mee te begin, maak net seker dat jy 'n wye verskeidenheid blikkieskos opgader, anders raak mens moeg om heeltyd dieselfde ding te eet. En maak voorsiening vir koue – baie belangrik. Ek sal binnekort meer uitbrei.
op November 26, 2011 at 10:20 vm | Antwoord Callie van Greunen
Hi,Dion. Ek is van Namibia en volg en ondersoek hierdie dinge (2012 senario) sedert 2003. Eerstens wil ek jou gelukwens dat jy die moed van jou oortuiging het om so 'n onderwerp aan te raak en te bespreek. Ek het toevallig op jou afgekom nadat ek probeer het om die kyknet video/program "2012 oorlewing" op te spoor. Ek het toegang tot heelwat inligting rondom hierdie onderwerp. Indien jy belangstel kan ek dit sporadies met jou en jou " besoekers " deel.
Ek het net 'n paar feite wat ek graag nou met julle wil deel en dis die volgende;
– Een groot flater wat die samesteller van die kyknet program 2012 begaan is in die deel waar hy wys hoe ver jy gaan ry sonder petrol. Feit – alle moderne motors met elektroniese skakelaars, rekenaars
ens, gaan ook geneutraliseer word saam met kragstasies.
– Oppot van drinkwater is amper belangriker as kos.
– Veiligheid is weereens amper belangriker as kos en water omdat
jy reeds jou roete na jou plek van veiligheid moes uitwerk en daar, weg van mense, reeds oor genoegsame water,kos, wapens en al jou ander oorlewings items behoort te beskik.
Ter afsluiting wil ek Oom Richard van die " Survival Centre " in Amerika se motto met jul deel. Dit gaan so en spreek boekdele " If the time for Action has arrived, the time for Preparation has expired"
op November 28, 2011 at 12:21 nm | Antwoord Dion
Hallo Callie, en welkom!
Dis nou wyse woorde, van jou en Oom Richard. Jy is baie welkom om jou inligting hier beskikbaar te stel. Dit mag dalk bietjie lank hier in die antwoord-gedeelte van die blog raak. As jy wil kan jy dit vir my per e-pos stuur en ek kan 'n blad daaraan toewys met dank aan jou as bydraer? Laat weet.